# **Tehniline** **kirjeldus**

# **Loovhange liikluskasvatusalase õppematerjali kujundamiseks**

## Taustainfo

Transpordiamet on Kliimaministeeriumi valitsemisalas tegutsev valitsusasutus. Transpordiamet on transpordiliikide ülene kompetentsikeskus ja ohutu, mugava ning kiire liiklemiskeskkonna arendaja.

Transpordiameti ülesanded on tingimuste loomine ohutuks, ligipääsetavaks ja säästlikuks liiklemiseks ning inimeste ja sõidukite liikuvuse kavandamine. Samuti tingimuste loomine ohutu ja jätkusuutliku lennundustegevuse tagamiseks Eesti õhuruumis liiklejatele. Lisaks veel liikluskasvatuse ning liikluse korraldamine. Eesti teede ajaloo, tehnika ja tehnoloogia ning liikluse arengut kajastava materjali kogumine, uurimine, säilitamine, korrastamine ja avalikkusele tutvustamine teaduslikel, hariduslikel ja kultuurilistel eesmärkidel.

Liiklusohutuse osakonna üheks tööülesandeks on toetada liiklushariduse läbiviimist ja sealhulgas tagada vajalike õppe- ja jaotusmaterjalide olemasolu. Haridusasutused saavad õppematerjale tasuta tellida keskkonnast: <https://www.liikluskasvatus.ee/et/tellimiskeskus/oppematerjalid>

Varasemalt on loodud analoogne õppematerjal:

<https://www.liikluskasvatus.ee/et/tellimiskeskus/opperaamat-liiklusaabits>

Liiklusaabitsast leiab 7-10 aastane laps õpetlikku ja huvitavat liikluse kohta. Liiklusaabits aitab liikluses ohtlikke olukordi ära tunda ja õpetab, kuidas sõiduteed ületades, teel liikudes ja sõidukis sõites tuleb ohutult käituda. Aabitsas on valik ülesandeid, mida kodus või koolis lahendada ning mis kinnistavad õpitut.

Loodav õppematerjal on suunatud põhikooli I astme õpilastele (7-10 aastastele) ning on mõeldud kasutamiseks liiklusteemade lõimimiseks igapäevases õppetöös. Õppematerjali kujundus peab olema õpilastele eakohane, lastesõbralik, selge ja õppimist toetav, õppematerjal on integreeritud erinevate õppeainete ja teemadega (nt. emakeel, matemaatika sh. kujundiõpetus, loodusõpetus, inimeseõpetus, töö- ja kunstiõpetuses, loovus, liikumisõpetus) ning sisaldab erinevais ülesandeid sh. digiülesandeid (nt. ristsõnad, piltmõistatused, lünktekstid jms).

1. Üldinfo
   1. Õppematerjali keel: eesti keel.
   2. Tellitava töö formaat on A4.
   3. Tellitava töö maht kuni 50 lehekülge(millest 2 lk on kleebised) + 4lk kaaned.
   4. Kõikide lepingu täitmise käigus loodud kujunduse autoriõigused jäävad Transpordiametile.
2. Töövõtja kohustused
   1. Esitab oma nägemuse õppematerjali kujundusest. Loodava õppematerjali kujundus toetub Liiklusseaduse nõuetele, Transpordiameti stiiliraamatu põhimõtetele ning [Riigikantselei valitsusasutuste visuaalse identiteedi stiilijuhisele](https://riigikantselei.ee/valitsuslogo). moodustab terviku. Kujundus on õpilaste jaoks visuaalselt atraktiivne, modernse stiiliga, valdkonna spetsiifikat arvestav, kuid samas lastesõbralik ja mänguline, mis aitab erinevaid liiklusteemasid avada. Loomatemaatikat kujunduses mitte kasutada.
   2. Töövõtja kohustused õppematerjali kujundamiseks on järgmised:
      1. Õppematerjali käsikirjalise materjali (sisaldab nii kaane (sh. sisekülgede) kui sisekujundust: tekst, fotod, ülesanded nt. ristsõnad, värvimispildid jm. illustratsioonid) kujundamine. Maht kuni 50 illustratsiooni ja kuni 45 ülesannet
      2. Olemasolevate digiülesannete (kuni 6 ülesannet) sidumine loodava õppematerjaliga.
      3. Kujundatud õppematerjal, loodud kujundusfailid, tööfailid edastatakse tellijale e-kirjaga .pdf formaadis ja veebiformaadis vastavalt kokkulepitud ajakavale.
      4. Raamatu trüki parameetrite edastamine tellijale meili teel.
      5. Kujunduse kooskõlastamine toimub Transpordiameti liiklusohutuse osakonnaga.
3. Tellija kohustused
   1. Tellija korraldab käsikirjalise materjali toimetamise ning keeletoimetaja töö. Samuti kujundatud failide ülevaatamise.
   2. Teksti, joonised ja digiülesanded edastab tellija töövõtjale algfailina .doc või .xls formaadis koos pealkirja, pildiallkirja ja allikaga.
   3. Edastab fotod koos pildiallkirjaga ja pildi autoriga .jpg või .png formaadis.
   4. Fotode ja videote kasutamisõiguse tagab tellija.
4. Töökorraldus
   1. Kujundatud õppematerjali võtab tellija vastu üleandmis- ja vastuvõtmisaktiga ning muud töö teostamise vaheetapid antakse üle e-posti teel või failijagamiskeskkonna vahendusel. Tellija kontaktisik kinnitab vaheetapi tööde lepingule vastamist/mittevastamist samuti e-posti teel.
   2. Esimene töökoosolek kujundajaga, mis puudutab töökorraldust, ajakava ning töö sisu, toimub hiljemalt 10. tööpäeval pärast tellimiskirja esitamist või lepingu sõlmimist kas otse kohtudes või virtuaalselt. Edaspidi toimuvad töökoosolekud vastavalt vajadusele poolte kokkuleppel.
5. Õppematerjali kujundamise ajakava
   1. Töövõtja ja tellija lepivad kokku teksti ja illustratiivse materjali esitamise ning valmimise ajakava, **töö valmimise lõpptähtajaks on 15.12.2025**.
   2. Tellija peab töö üle vaatama **7 tööpäeva jooksul** pärast töö ning üleandmis- ja vastuvõtmisakti saamist.
   3. Juhul, kui töö vastuvõtmisel on tellijal pretensioone töö kvaliteedi ja/või lepingule vastavuse osas, ei allkirjasta tellija kontaktisik üleandmis- ja vastuvõtmisakti ning edastab töövõtjale kirjalikult töös ilmnenud vead ning puudused. Töövõtja kohustub vead ning puudused likvideerima 2 tööpäeva jooksul alates tellija poolt kirjaliku teate saamisest ja esitama parandatud töö tellijale (täiendav tähtaeg vastavalt võlaõigusseaduse § 114).
   4. Poolte kokkuleppel võib õppematerjali koostamise ajakavas teha muudatusi.
6. Hindamine
   1. Näidistööde hindamine hankes „Liikluskasvatusalase õppematerjali loomine “
      1. Parim pakkuja valitakse väärtuspunktide alusel. Edukaks tunnistatakse kõige rohkem väärtuspunkte kogunud pakkumus. Transpordiametil on õigus kuulutada hange ebaõnnestunuks, kui ükski pakkumus ei saa 70 või rohkem punkti.
      2. Pakkumuse maksumus sisaldab kujunduse eeldatavat kogumaksumust. Pakkumuse maksumuse osakaal on 40%. Kõige madalamast pakutud hinnast kõrgemad pakkumised saavad 40 võimalikust punktist proportsionaalselt vähem punkte, mille võrra nende pakkumise hinda eurodes tähistav arv on suurem kõige madalamast pakutud vastavast arvust (maksumuse punktimäär=40 x “kõige väiksem pakutud maksumus” / “maksumus võrreldavas pakkumises”).
      3. Loovlahenduse osakaal on 60%. Maksimaalselt on võimalik kokku saada 60 punkti (loovuse punktimäär=60 x “punktimäär võrreldavas pakkumises” / “kõige suurem punktimäär”).
   2. Näidistööks ootame ühte vabalt valitud liiklussituatsiooni kujutamist.
   3. Pakkujate poolt pakkumuses esitatud näidistööde hindamine:
      1. Kujunduse mõjuvus:

* Kui tõenäoliselt äratab pakutud kujundus 7-10 aastaste laste tähelepanu?
* Kui hästi on arvestatud lastepärasuse ja eakohasusega?
* Kas pakutud lahendus on visuaalselt atraktiivne?
  + 1. Kujunduse kvaliteet ja loomingulisus:
* Kas pakutud kontseptsioon vastab õppematerjali sisule ja eesmärgile?
  + 1. Kujunduse läbitöötatus:
* Kui hästi vastab kujundus tehnilises kirjelduses esitatud nõuetele?
* Kas kujundus toetub Transpordiameti stiiliraamatu põhimõtetele ning Riigikantselei valitsusasutuste visuaalse identiteedi stiilijuhisele?
  1. Väärtuspunktid
* 30 punkti – lahendus vastab suures osas hinnatavatele kriteeriumitele. On atraktiivne, selge ja õpilaste jaoks kaasahaarav.
* 20 punkti – lahendusel on huvitavaid aspekte ja see vastab osaliselt hinnatavatele kriteeriumitele, kuid üldine lähenemine on traditsiooniline.
* 10 punkti – lahendus ei vasta või vastab vaid vähesel määral hinnatavatele kriteeriumitele. On tavapärane, sellel puuduvad atraktiivsed elemendid.
  1. Kujunduslahendusi hindavad Transpordiameti liiklusohutuse ja kommunikatsiooni osakonna inimesed.

1. Pakkumuse esitamine
   1. Pakkumuse maksumus peab sisaldama kõike hanke eesmärgi saavutamiseks vajalikku.
   2. Lepingu sõlmime pakkujaga, kes kogus kõige rohkem väärtuspunkte.
   3. Pakkumuse esitamise tähtaeg on 22.08.2025 kell 12.00.
   4. Pakkumuse palume saata e-posti aadressile: [eve-mai.valdna@transpordiamet.ee](mailto:eve-mai.valdna@transpordiamet.ee), küsimuste korral võib pöörduda nii meili kui teleoni teel: 50 78 232